
DRAGUL MEU, CUM SĂ-ȚI MAI CER IERTARE ? 


ŞI, uite, cum respiră o scrisoare 

ŞI, uite, cum acelaşi anotimp 
Presară-n ea cuvintele ninsoare 

Ca tu să-ţi faci din ele semn şi nimb 


Să le-auzi discret cum te desfată 

Şi cum, la ele, poate-ai să te-nchini 
Tie nu-ţi voi spune niciodată 

Că mâna mi s-a preschimbat în spini. 


Şi, dragule, cum să-ţi mai cer iertare ? 
- Acelaşi veac se scurge prin clepsidre 
- Dar pân' la tine cum străbat o mare? 
Să-nving, ar trebui, atâtea hidre... 


lar mâna mea, purtând acum doar vini 
Ar sângera, nădăjduind, sub crini... 


Dăm golului ocol 


Pe-un țărm de alb, vom plânge fiecare 
Că n-am ştiut să mai păstrăm iubirea 
Ce-a-nnobilat cu daruri princiare 
Cărarea noastră, pragul şi uimirea 


Cum rar de tot e-n lumea călătoare. 
Acum noi ne bucuram de regăsirea 
Acelui timp de rai în dilatare 

Ce ne dăduse nouă zăbovirea. 


Şi iată-ne, târziu, pe fiecare 
In colţul lui dând fericirii bice 
Şi cum o socotim o întâmplare 


Prin labirintul vremilor pitice; 
Prea des învârtejiţi în disperare 
Dăm golului ocol în cicatrice. 


CÂTE CUVINTE... 


Desculţi treceam prin întuneric 
Prea strâns ținându-ne de mână 
Şi ochiul tău privea himeric 
Steaua căzută în fântână... 


Nici nu ştiam câte cuvinte 
Ar fi rămas şi până când 

În cumpăna de-a fi fierbinte 
Înveşnicind un spaţiu sfânt... 


O, STEAUA SACRĂ N-A APUS... 


În fața dragostei mă-nclin 
O, steaua sacră n-a apus 
Şi-i beau paharul cu pelin 
Când înspre buze mi-e adus. 


În el se zbate-augustul vin 

Cu cel mai tainic gând nespus; 
În fața dragostei mă-nclin 

Cu plecăciune de supus 


Ni-i hărăzit un har divin 

Şi nu mai ştii ce e de spus 
Când înţelesu-i sibilin 

E-n taină altfel recompus 


Că-n faţa dragostei mă-ncilin... 


STRĂINUL ȚĂRM 


Parcă pic în resemnare 

Pe când păsări migratoare 
Duc spre un străin tărâm 
Ancora să coborâm 
Sufletul fără contur 

Pe sub infinitul pur. 


Eu doar în umbră sunt captiv 
Nervură - într-al frunzei tiv - 
Şi nu ştiu dacă lunecând 

Mă va purta la fel de blând 
Chiar umbra-n care mă închid 
Ca lacrima prelinsă-n rid ... 


Parcă pic şi nu mă doare 
Jocul mut în destrămare; 
Parcă-n strania oglindă 
Bratul tău vrea să cuprindă 
Sfera mea necunoscută 
Dusă-n larguri de o plută ... 


POT SĂ FIU O ALINARE 


Mai pot să fiu o alinare 

Sau tristă zi sub cer noros 
Sau doar o gravă întrebare 
Sau cornul unui melc fricos 


Mai pot să fiu o-nfiorare 
Sau vânt sălbatic, volburos 
În tristă zi sub cer noros 
Mai pot să fiu o alinare. 


Sau pot să fiu abandonare, 
Murmur de seară, aburos 
Şi dor durut, mir şi mirare 
Sau vin răcoritor, brumos 


Cinstit la ceas de alinare ... 


PEREGRIN ÎN BRAȚE CU NEANTUL 


Deznădejde, tu - cum fluture-ntr-o plasă - 
Te zbaţi în sufletu-mi subțire 

Şi tot polenul aripii se lasă 

Pe răni recidivate şi triste-n nemurire... 


Eşti peregrinul meu în braţe cu neantul 

Ce lunecă pe-o mare cu ţărmii argintii 
Râvneşti prin fapte stinse să-nmulţeşti talantul 
Dar amforele poartă melancolii tarzii. 


Deznădejde, tu, eşti şarpe-ncolăcit 

Şi te-a-nchegat uitarea cu sufletu-mi catarg 
Sălăşluieşti cât zarea în ochiul năucit 
Nevazatoare - marea - s-a razvratit in larg... 


SE LASĂ FRIGUL 


Se lasă frig în suflet şi în oase 

Cum în octombrie, bruma pe case 
Doar tu nu pricepi şi nici nu mai eşti 
Îngerul acela descins din poveşti. 


Se lasă frig peste omenire 

Risipită am rămas de iubire ... 
Neaşteptat precum ar fi frunze 

Se scutură vieţi de lume ascunse... 


Rana rămâne atâta de vie 
Mă pierd în uitare ca-ntr-o pustie... 


DAM DE USI FERECATE 


Aş vrea să nu plec de tot 
Doamne, dacă se mai poate 
Pe sub al meu feribot 

Mările sunt secate... 


Pâinea-i sfințită-n chivot, 

- Câmpiile semănate -... 

Aş vrea să nu plec de tot 
Doamne, dacă se mai poate. 


Dăm de uşi ferecate 

De lupii cu sânge pe bot 
Apele-s poluate 

De un alt străin vizi-Goth 


Doamne, dacă se mai poate. 


UNDEVA, PE UN GRIND ... 


Ca dintr-o lume mă desprind 
Fără martori - simplă nervură - 
A rămas, undeva, pe un grind 
Ruga-mi din Sfânta Scriptură ... 


Mai adăst cum frunza căzând 
Plutind ireală smaraldă, 

Sus cineva mă cheamă-n nicicând 
Ochii-n azururi se scaldă ... 


Cădea-voi pe sol, în fântână? 
Voi da mărginirii ocol? 
Sufletu-mi cu-al lumii se-ngână 
Voi rămâne prin cântec simbol? 


SĂ FIU A DESFRUNZIRII ÎN CUVINTE 


Din desfrunzirea toată în cuvinte 
Miraculoasă-nflorire ascunsă, 

Să fiu plecată, nicidecum ajunsă 
De zicerea aceea ce mă minte ... 


Doar strania grădină nepătrunsă 

Să mă mi se-arate calmă şi cuminte 
Ca o nespusă, veche rugăminte 
Gândită mult, în amintire plânsă ... 


Or să mai fiu colină în privire 
Sau prag popasului în destrămare 
Or margine, or pierdere-n uitare ... 


Or aşteptare albă-a unui mire 
Şi geamănă, răsfrântă oglindire 
In transparenţa clipei ce dispare. 


FRAGMENT DE SCRISOARE 


Ce mai faci, iubire de demult? 
Luna-ţi mai tresare în fereastră? 
Sunt departe, încă mai ascult 
Cântecul lăsat de-acea măiastră. 


Risipită peste zări, nu ştiu 
Dacă eşti sau aş putea să fiu... 


NU UMBRI ... 


Petrece de la tine 

Ne-ncrederea departe 

Păstrează-n suflet iubirea 

Atâta de plăpândă 

Doar ea-tți va fi chezaşă 

Sporindu-se-n dobândă 

Şi singură va trece cu tine înspre moarte 
Stai lângă ea aproape şi scald-o în privire 
Ca în lumină, să înflorească drept. 

Şi nu umbri nevolnic zeieasca zămislire 
Rodirea ei se află numai la noi în piept. 
Şi poate la-nviere vom fi izvoare sfinte 
Şi-o albie - aceeaşi - ne va-nfrăţi pornirea 
Şi liberi de blestemul din negrele cuvinte 
Fi-vom un cântec cum ne-a fost dat menirea. 


IPOSTAZE DUC PRIN STIRPE 


În mişcarea unei clipe 
Umbrele ieşind din sine 
Când va fi să se risipe 
Gândul din clepsidre pline 


Ipostaze duc prin stirpe 
Trecerile vieţii line 

În mişcarea unei clipe 
Umbrele ieşind din sine. 


Stau închise ca-ntr-un ghimpe 
Fantazări de scrum - aldine — 
Şi mai torc cum fum din pipe 
Drumul tainic către mine 


În mişcarea unei clipe. 


LIN LUMÂNAREA-N SFEŞNICAR 
Lui George 


Lin lumânarea-n sfeşnicar 
Torcea o rază-ngândurare 

Prin ceasul trist, crepuscular 
Dar nimeni nu ciocnea pahare... 


Parcă era un avatar 

Parcă ninsese întrebare 
Scrisoarea veche din sertar 
Trimisă dintr-o exilare ... 


Se iriza aşa subtil 
In luminările străine 
Tăcerea în decor fragil. 


Şi-n nemişcarea cea de lut 
Păream doar triste figurine 
Trecând în timpul ne-nceput. 


PLEOAPA CADE - NCHIZÂND 


Ochi - zări migratoare - 
Lunecând visare 
Înspre oarecând 
Năvală curgând 
Subţiatul gând 

Până când, până când, 
Pleoapa cade-nchizând 
Răsturnată-n afund 
Raza cerului blând... 


RONDELUL ZARZĂRULUI 


O, zarzăr mândru, ce-nflorire! 
Mai alb de zee-n nemurire 

Şi zumzetul în dezmorțire 
Fior celest pe-ntreaga fire! 


E-o mărturie de iubire 

O, Doamne, vine fără ştire! 
O, zarzăr mândru, ce-nflorire! 
Mai alb de zee-n nemurire! 


Tu stai pierdut în nălucire 
Şi în parfumul înrobire 
Când dorul trece iar subţire 
Şi sufletul e ca un mire 


O, zarzăr mândru, ce-nflorire! 


DIN PREA STINSELE VIEȚI 


De sub zugrăveli şi var 
Auzim un glas amar 

Din prea stinsele vieţi 

De taine şi de tristeți 

Ce s-au prefăcut în hume 
Despărţindu-se de nume. 
Cuget eu că nu o moarte 
Creşte lespezi între soarte, 
Şi-n pereţi târziu aud 
Glasu-acesta stins şi crud 
Care pare ne-ncăput 

În timpanul meu durut. 


Vântu-şi tânguie prigoana 
Peste zidurile-ntregi, 

Eu sunt Ana, da, sunt Ana 
Vino-n zid să înţelegi! 


NELINIŞTE 


Nelinişte vâscoasă, mută apăsare 

Clipe în amurgul pierderii de sine 

Marea îşi destramă vuietul în sare 

Inima nopții talerul morții vrea să-l încline 
Ca şi cum niciodată deschisă 

Anapoda, somnolent, să fie ucisă 

De un monstru al apelor atemporal şi hâd 
Sirenele întoarcerii te mai strigă şi râd... 


OCHII ORBI Al SINGURĂTĂȚII 


Vag, 

Aproape fluid, 

Cad, curg în propria-mi tăcere ... 
Ce mi-a fost drag 

la numele imens 
Aproape ireal 

Al singurătăţii ... 

ŞI... ah! cum se închid 
Răsfrânte-n nonsens 
(Invadând ... invadând 
Spaţiul meu claustral 
-fidel memorial-) 
Speranţe şi privelişti 
Gesturi, sentimente 
Vrerea de bine 

Şi iar visând ... până când 
Pipăi singurătatea 

Ce se uită la mine 

Cu ochii ei orbi... 


TE VOI CHEMA 


Te voi chema, iubite, până târziu, târziu 
Cum păsări dintr-o toamnă lungă, roditoare 
Te voi chema c-un nume pe care eu îl ştiu 
Şi nevisat de nimeni şi-ascuns între altare 


Te voi chema, iubite, cu suflet omenesc 

E o durere vie ce te răneşte-n somn 

ŞI ţi-oi surâde tainic din visul nebunesc 
Când tu pe legăminte aşezi peceţi de Domn 


Te voi chema, iubite, sub înstelat azur 
Ştiind că peste toate eu port o veche vină 
Când în miraju-acela nedesluşit şi pur 

Eu m-am lăsat învinsă de-ntreaga ta lumină 


Te voi chema, iubite, şi de vei fi pământ 

Când peste noi răstimpul ni se arată gol 
Chemarea mea din moarte de care mă-nspăimânt 
Vecia o va arde din Sud până la Pol... 


CHINUL TRĂIT 


Eu cum să fiu, când vremea a trecut 

Şi nu-i văd ochiul cum se mai destramă 
De nu rămâne-n urmă nici o scamă? 
Mugurul alb s-a înclinat spre lut... 


Şi cum să nu mă prindă nici o teamă 
Când nu mai ştiu ce am de străbătut? 
Eu cum să fiu, când vremea a trecut 
Şi nu-i văd ochiul care se destramă? 


Poate-aşteptând risipa ce-o am vrut 
Visare de durată, ce recheamă 
Chinul trăit de o aceeaşi mamă 
Să port candoarea unghiului născut 


Aş vrea să fiu,dar vremea a trecut... 


DE S-AR MAI FACE ... 


De s-ar mai face foc cu lemne 
Să mai priveşti la jarul lor 

Şi să mai crezi acele semne 
Ce-ti trimiteau câte-un fior... 


lar dorul de-ar mai fi să-ndemne 
Spre visul cel amăgitor, 
Când s-ar mai face foc cu lemne 
lar tu privind la jarul lor 


Să vezi că astăzi tot solemne 
Se mai întorc alinător 

Poveşti cu vrăji şi cu însemne 
Dintr-un trecut pilduitor 


Când focul se făcea cu lemne. 


ÎN SALA PAŞILOR PIERDUȚI 


În sala paşilor pierduţi 
Marionetele treceau 

Privirile din ochii muţi 

Nu mai spuneau nimic pe şleau 


În sala paşilor pierduţi 

Azi gura este ca de mim 

Şi păpuşarii parcă-s muţi 
Uitaţi în gestul lor sublim ... 


În sala paşilor pierduţi 
Priveşti în gol ca rătăcit 

Şi nu mai eşti nimic şi nu-ti 
Mai ştii nici timpul sorocit... 


PETALELE ERAU DOAR SCRUM 


Stăteam aşa, pierduţi de-nalt 

Şi din copaci cădeau - un psalt - 
Stăruitor în flori de măr 

Gest credinţat în adevăr. 


Petalele erau doar scrum 

Şi noi gândeam că nicidecum 
Nu vom rămâne ireali 
Pierduţi în timpii abisali. 


Când flori de măr, stăruitor 
Se aşezau legănător 

Pe gând, pe ochii visători 
Şi ne credeam nemuritori. 


Cădeau în scrum numai petale 
Peste pleoape şi pe cale 
Mesaj din alte nalte sfere 

Noi ne găteam de Înviere. 


ÎNDEPĂRTAREA 


Poţi cunoaşte ziua de toamnă rilkeană? 


Lipsită de mine, se pierde fără nume într-o lume profană ... 


Poate nici tu nu mai ştii cum te cheamă 
Uitându-te la fotografia veche din ramă ... 


Nu te mai ştii fără mine, iubite! 
Inimile noastre, nouă mărturisite 
Îngemănate stau în cadenţare sfântă 
Şi se caută şi găsindu-se, cântă ... 


Multe n-au nume, sunt sărăcite 

Când mă-ndepărtezi de țărm, iubite ... 
Această zi de toamnă rilkeană 

S-a cuibărit în suflet ca o rană ... 


RĂTĂCITOR, TRIST CAVALER 


Ce departe şi ce stingher 
Sufletul meu fără de tine! 
Şi lunecă noaptea din cer 
Cu toate stelele străine ... 


Şi parcă mă cuprinde-un ger 
Cumplitul vânt printre ruine 
Când departe şi când stingher 
E sufletul meu fără tine ... 


Nu mai cunosc nici un ungher 
Să mă ascund după cortine: 
Rătăcitor, trist cavaler 

Tot mă desface de-acest sine 


Când departe şi când stingher ... 


SUFLETUL RĂNIT 


Noi am uitat să mergem la ospeţe 
Sau să cântăm un cântec îndrăgit 
Sau s-alinăm un suflet oropsit 

Când ne cerşeşte gestul de tandrete. 


Ne este sufletul adânc rănit 
Tristețţile ne dau de-acum poveţe 
Parc-am pune peste vis ostreţe 
Să fie orice lucru de plătit. 


Străin şi-aşa de-nşelător e totul 

Şi raiul e uitat în noi captiv 

Şi nu mai ştim nici care-i antidotul. 
Nedumeriţi privim retrospectiv. 


Şi rătăcind precum Iscariotul 
Ne muşc-al remuşcării colț parşiv... 


DOAMNE, ÎN FAȚA OGLINZII... 


Vai, în fața oglinzii mele începe să cadă 

Ca după un spectacol, cortina de zăpadă ... 
Doamne, cum se tulbură apele în argint de frig 

Şi eu singură nici nu mai ştiu pe cine să strig! 
Sufletul meu rămas între cețuri ochi fără geană 
Nu-mi cunoaşte lacrima picurată din rană; 

Astăzi, Doamne, chiar eu însămi nu mai ştiu măsura 
Acelui timp ce-mi jefuia în taină armura ... 

Şi-acum, numai Tu ia-mă de mână şi condu-mă 
Întâi şi-ntâi prin această câmpie de brumă.... 


VINO-N SERILE SUBȚIRI 


Ascultă-mi liniştea aceasta 
Şi vino-n serile subțiri... 
Prin cercul inimii, locasta 
Orbeşte pe cereştii miri. 


Mai văd cum timpul cade rupt 
Într-al clepsidrei ochi ivit 

Şi ne aşează dedesubt 

Un zbor de păsări risipit. 


Suntem, cât ne mai ştim măsura 
Îmbrățişați de-aceeaşi soartă 
Cuvinte înfloresc în gura 

Unei treceri care poartă ... 


FUGE NĂLUCIND UN CAL 


Când stai pe patul de spital 

În suferință şi gândire 

Mai speri aşa ...că peste fire 
Te-aşteaptă cineva la mal... 


Şi-ai vrea să dai cuiva de ştire 
Când fuge nălucind un cal... 
Cum stai pe patul de spital 

În suferință şi gândire ... 


Şi tot ce-a fost alcătuire 
Se pierde în atemporal 
De ţi se pare ireal 

De ce mai eşti în zăbovire 


Când stai pe patul de spital... 


MISTIFICARE 


lată, tâlharii de păpuşi 

Vin zgribuliţi şi stau la uşi 

Căile lactee prinse-n sfori 

Le vând în schimbul unor nori... 


Himerele flămânde au râvnit 
Pirat logodnic de zenit 

Sub zările vecernii, mai haiduce 
Răspândind volute în răscruce ... 


lar dinlăuntrul ochilor de pace 
Plânge azurul subţiat în ace 
Şi doar tâlharii de păpuşi 

Mai bat vremelnicii în uşi 


Şi pleacă în dezastrul oceanului sperjur 
Pledând pentru felia de dragoste şi pur 
Ceaţa le întinde capcane dulci şi roze 
Şi ei se-ntorc victorioşi... în poze. 


SCRISOARE 


Prietene, fără mistificări! 

Starea inefabilă a poeziei 

Arderea în care mă aflu 

Când Dumnezeu însuşi pare a fi 
Realitate imediată... 

În rest, 

Visez că am voinţa de a supravieţui 
Pe trunchiul altei vieți 

Deja vu, deja connu ... 

Şi duc un război continuu 

Cu sufletul meu prea iscoditor 

În zbuciumul altei vieţi 

Ce se suprapune simetric 

Pe cutremurul răspândirii mele în lume. 
O, da! Golul sau prea plinul acesta 
Misterul - văduvă neconsolată - 
Axis mundi... 

Prietene, caut şi iar caut 

Acea dimensiune fundamentală a sufletului 
La care să mă raportez 

Eu, care mă numesc mit cosmic! 


CREDEAM CÂ SUNT ANTEU 


Am ieşit pe scena-n care 
Se jucase rolul meu 

După tainice tipare 

De credeam că sunt Anteu. 


Rămânând ca-ntr-o uitare 
Doar în propriu-mi careu 
Am ieşit pe scena-n care 
Se jucase rolul meu. 


Mă purta o amânare 
Ca pe-un preţios trofeu ... 
În prea strâmtele chenare 
Şi pe singurul traseu 


Am ieşit pe scena-n care ... 


CÂNDVA... 


Ah, cum vara-şi urca ispitele 

Sub coaja mărului domnesc! 

Şi cum aroma pitele 

Pe ştergarul românesc! 

Şi cum rupea mama 

Din pâinea aburindă 

lar noi nu-i luam seama 

Trecerii - petrecerii-n oglindă! 

Şi cum , vai, ne-ndepărtam 

Miresme purtate de vântoasa hapsână 
Fructe căzute de pe ram 

Adunate de mâna mamei amirosind a ţărână... 
Cum se trec şi se petrec toate 

Şi rămân în noi îngropate 

Sâmbure miraculos ce poate 

Să iasă iar în lumină spre roade aşteptate! 


CUM VALUL PIERDUT 


Ca-ntr-o alunecare pe umeri 

Anii vin şi trec şi tu îi numeri 

Şi cum se pleacă aşa fiecare 

Cum fulgi pierduţi în deasa ninsoare 
Cum uimirea de gând în visare 

Cum val pierdut în alt val pe-o mare 
Pe furiş ... ca-ntr-o mare trădare ... 


MELANCOLIE MURMUTATĂ 


Să vii cât sunt şi te mai chem 
Melancolie murmurată 

Că viaţa se retrage-n ghem 
Cum o lumină tremurată ... 


Doar noi uitaţi să-ntârziem 
Într-o visare de sonată ... 

Să vii cât sunt şi te mai chem 
Melancolie murmurată ... 


Revino, dar, să mai veghem 
Cum clipa noastră se dilată 
Într-o slujire de poem 

Purtati în larg de vreo fregată ... 


Să vii cât sunt şi te mai chem ... 


IZBĂVITOR IUBIND... 


Dar este Dumnezeu, când se coboară 
Atâta pace-n sufletu-mi poem 
Şi-atunci, ca şi vrăjită, eu te chem 
Izbăvitor iubind ca-ntâia oară. 


Şi-aş vrea, nectaru-acesta să îl bem 
Într-un decor râvnit — a câta oară? - 

Când rănile în piept să nu mai doară 
- Eternităţi unite-ntr-un tandem -... 


Dar simt un monstru tainic cum devoră 
lubirea noastră -căpitan la proră- 
Ce ne purta tot dorul peregrin ... 


Şi-atunci, mă-nchin, cum Bachus, la un vin 
Şi-nchipui casa noastră-ntr-o enclavă 
Şi eu, de dorul tău, de tot bolnavă... 


PE CARE CĂI 


Răni, lacrimi aprinse 
Spaime şi gânduri învinse 
Răspuns, nerăspuns 
Vârste în ceasul ascuns ... 


Deplinul închide la fel 
Sorţile humii-n inel; 
Din gânduri-cetate 
Câte şi unde-s aflate? 


Pe care căi poartă 

Ora vieţile mele? 

Peste vămi, peste soartă, 
Eu trec între stele. 


CEVA DEMONIC E-N OGLINZI... 


Ceva demonic e-n oglinzi 

Şi parcă ţi se ia o vamă 

Şi-ai vrea din ele să desprinzi 
Un chip ce nu se mai destramă. 


De unde oare să cuprinzi 
Imagini ca-ntr-o panoramă? 
Ceva demonic e-n oglinzi 
Şi parcă ţi se ia o vamă... 


Retrospectiv vrei să colinzi 
Calea bătută în aramă 

În van arcadele întinzi 

Peste un timp ce te recheamă. 


Ceva demonic e-n oglinzi ... 


SINGUR SUB A SA TORTURĂ 


Cela ce-mbracă forma pură 
A dragostei, într-o minciună 
Şi tăinuieşte sub glazură 
Licorile de mătrăgună 


Va resimţi, cândva în gură 
Amarul gust cum se adună 
Cela ce-mbracă forma pură 

A dragostei, într-o minciună ... 


Prea singur sub a sa tortură 
Va mai vedea cum se răzbună 
Chiar sufletul lovit de ură. 
Şi-nfrigurat, ca-ntr-o furtună 


E-acel ce-mbracă forma pură ... 


O SFERĂ MĂ VA FI CERUT 


Tărâmul meu era pierdut 
Şi eu umblam decapitat 
Sau poate nu eram născut 
Sau poate alb încoronat... 


Oare norocul meu durut 
Va reveni la ceas prădat? 
Tărâmul meu era pierdut. 
Şi eu umblam decapitat. 


O sferă mă va fi cerut 
Neoglindită — am aflat - 

Şi nu aveam măcar un scut 
S-acopăr numele strigat 


Când ţărmul meu era pierdut... 


UITATĂ FI-VA PRECUM TOATE 


A mea rochie-ntr-o vreme 
Va fi a nimănui, sau poate 
Prinsă-ntr-un cuier, de cleme 
Uitată fi-va precum toate ... 


Nu va şti pe cin' să cheme... 
Sau careva cândva va scoate 
A mea rochie-ntr-o vreme 

S-o poarte cineva, sau poate ... 


Va şti oare ce dileme 
Şi ce ţinea-n captivitate 
Acea fată de poeme 
Zeiţă în singurătate 


A mea rochie-ntr-o vreme? 


ÎNTR-UN ORAŞ MODERN 


Visez într-un oraş modern 
Cu cimitire-n verticală 

Ce mă apasă greu pe stern 
Aici respir cum într-o cală. 


Nu se trăieşte decât tern 
Ca într-o lume abisală; 
Respir într-un oraş modern 
Cu cimitire-n verticală ... 


Aici un zid nu e etern 
Orice-ntâmplare e banală ... 
Numai în sat copacii-şi cern 
Coroana lor atemporală 


Mă sting într-un oraş modern. 


PRIVESC LA STAMPE 


Privesc şi iar privesc la stampe 
Un sunet încă mai străbate 

Pe sub lumina unei lampe 

Un gând din vieţile uitate ... 


Cu clipa se deschid iar clampe 
Spre nişte lumi aristocrate 


Privesc şi iar privesc la stampe ... 


Un sunet inca mai străbate. 


Ca în luminile de rampe 
Lin se animă sub brocate 
Erori lăuntrice.cum trampe 
Demult uitate, ignorate ... 


Privesc şi iar privesc la stampe. 


O, CÂT DE REPEDE TRECE 


O, cât de repede trece 
Surâsul acesta subţire, 
Vara de-odată în rece 

Pasul meu în nicăire ... 


Cine şi când să se-aplece 
Spre firul de iarbă, uimire? 
O, cât de repede trece 
Surâsul acesta subțire! 


Clipe uitate, pribege 
Pierduta într-o regăsire 
Ochi şi popas - zodiece - 
Şi seara din urmă - undire - 


O, cât de repede trece! 


TOT ALTE MĂRI 


Corăbii vechi de nesfârşiri întoarse 
Tot alte mări râvnesc să guste 
Flămând gravate, mereu arse 
Tânjind închipuiri de puste ... 


Doar peregrina face o schimbare 
lată, franctirorii de-azur 

Se-nvârt în strâmbele tipare 

Cu Don Quijoţii năruiţi de pur... 


lar cerşetorii ninsorilor târzii 
Îmbracă straiele de sacerdoti 
Ducând povara neagră pe tipsii 
Şi disperări de fluturi în saboti... 


O, câtă foame orfanele candori 
Pitesc în cifrul demnei ursitori! 


REMEMORÂND UN TIMP SURPAT 


Şi încă îţi trimit scrisoare 
Rememorând un timp surpat 
Mereu cuprins în destrămare 
-Un înger parcă ne-a vegheat- 


Să fie doar o amânare 

A tot ce nu am renegat? 

Şi încă îţi trimit scrisoare 
Rememorând un timp surpat 


Peste albita distanţare. 
Chiar visul ni s-a destrămat? 
Va mai trăi o vindecare 
Acel sortit a fi damnat? 


Eu, vai, îți mai trimit scrisoare... 


DOAR ŞERPI CU ŞUIER VENINOS 


Vai, petic peste altul cos 

Pe un linţoliu ce s-a ros 
De-atât purtat, de-atât ponos 
Prin timpul veşnic lunecos. 


Ca un cuțit tăind în os 
Timpul perfid şi duşmănos ... 
Eu, petic peste altul cos 

Pe un linţoliu ce s-a ros ... 


Ni-e anotimpul prea ploios 
-A fost cândva mai graţios?- 
Doar şerpi cu şuier veninos 
Ape în calea noastră-au scos 


Vai, petic peste altul cos... 


RÂND PE RÂND 


Şi tu gând al meu din gând 
Tot mă pierzi, alunecând 
Şi mă chemi în oarecând 
Mai hain şi tot flămând ... 


Ceas al inimii bătând 

Când mai tare, când mai blând; 
Dar tu gând al meu din gând 
Tot mă pierzi alunecând. 


Şi mă treieri rând pe rând 
De colind lumea-n cuvânt 
Mă rechemi, eu vin arzând 
Sclava ta, dar până când 


Gândule al meu din gând? 


ŞI CUM PURTĂM POVARA FIECARE 


Zălog rămâne pragul ce desparte 

O aşteptare şi un pas incert 

- Întinerit războinicul Laert - 

Spre desfrunzirea unui as din carte ... 


Va mai rămâne tainic, introvert, 
Acel parfum aducător de moarte 
Ce lasă-n cerul gurii doar deşert 
Şi sufletul înțelenit cu noapte. 


Ai să revezi cum stau pe loc, precare 
Chiar sufletele subţiate-a vis 
Şi cum purtăm povara fiecare 


Erorilor pe care am ucis 
Un mugur al iubirii-n aşteptare 
Trecut prin cercul şapte interzis. 


CHEMARE 
Lui Dinu, in memoriam 


Cum te-ai făcut nevăzut 
Precum râul subteran? 
Cum te-ai preschimbat în lut 
De te chem mereu în van? 
Şi de ce ţi-ai pus un zid 
Lacăt ochiului spre cer? 

ŞI cu ce să ţi-l deschid 
Dacă l-ai umplut cu ger? 
Unde-i este râsul râs 

Şi iubirile de zeu? 

Parcă sunt şi parcă nu-s 
Într-al jocului careu ... 


EU, ZEE, RISIPIND 


Demult te-aştept şi n-am pus o măsură 
La drămuit o lume efemer! 

Te-aştept de-un veac şi s-a cernut iar ger 
Dar n-au murit miresmele pe gură. 


Vor dăinui cu stelele-n eter 

Doar eu le îmbrăcasem în armură 
Tu să le găseşti fără fisură 

Să nu-ţi mai fie sufletul stingher. 


Cât timp respir suav precum o floare 
Sub cerul meu de rază şi mister 
Mi-e soră steaua cea necăzătoare, 


Eu, zee, risipind ca un bancher 
Aceste semne de înnobilare 
Dobândă voi primi, de vistier. 


GÂND PENTRU PĂRINȚI 


Ah! Devin părinţii noştri mici 
Vorbe-n şoaptă mai îngână ... 
Sub muşuroiul de furnici 
Deschis e ochiul de fântână. 


Străin de-o jarişte păgână 
Trecutu-i pentru ei nimic 
Pios în faţa lor abdic 

Când urlă viscole sub lună. 


O, n-am putere să asist 

Şi nici nu ştiu să fiu în stare 
Să schimb puţin din valul trist 
Ce-l bântuie pe fiecare ... 


Privind cum lunecă în ore 
Tăcuţi, cu trupul strâmtorat, 
Clipa începe să-i devore 
Mai lacom şi nemăsurat. 


Pe-altarul alb al suferinții 
Doamne, susţine-ne părinții! 


NU ŞTIU PE CE NUME SĂ TE STRIG 


Se-ntoarce-ncet şi tainic un trecut 
Peste-un prezent ce n-are amintiri 
Şi tu revii - ca mire nevăzut - 

Bătând la geam cu degete subțiri. 


Te desluşesc în murmure de stea 
Şi parcă-n gerul clipei, străveziu 
Îmi pare lumea încă tot mai grea 
N-ajungi la mine, încă nu te ştiu 


Şi nu cunosc prenumele, să-ţi strig 
Revino, dar, am mărul cel domnesc, 
Te mai aştept de dincolo de frig 

Cu sufletul întreg să te vestesc. 


DACĂ ŞI MÂINILE 


Ce-i de făcut, când n-ai suport 
Şi timpu-n ţăndări se desface 
Izbit de sufletul cel mort 

Sau zăvorât sub carapace? 


Îi mai poţi pune contrafort? 

Ce strai de fum să mai îmbrace? 
Ce-i de făcut când n-ai suport 

Şi timpu-n ţăndări se desface? 


Unde să intri, în ce cort 
Dacă şi mâinile-s sărace? 
În ele am ştiut să port 
Doar gesturi tandre şi stângace ... 


Ce-i de facut, când n-ai suport? 


ACEA IUBIRE CU ALDINE 


Ce viscol mare, ce prăpăd 
Se lasă-n calea mea spre tine 
Şi obsedant, să nu te văd 
Parc-aş trăi printre ruine? 


Mă-ntorc în mine să revăd 
Acea iubire cu aldine ... 

Ce viscol mare, ce prăpăd 

Se lasă-n calea mea spre tine? 


Peste al trecerilor pod 

Doar sufletu-i sub ghilotine ... 
Sunt ochiu-n care sunt izvod 
lubiri ce-au vrut să te-nsenine ... 


Ce viscol mare, ce prăpăd? 


NE-OM CAUTA MAI DUREROS 


Ne-om căuta mai dureros 
Cu aripi rupte, de-albatros; 
Cu pasul greu, anevoios 
Pe-un drum în pantă argilos. 


lar timpul ne va fi brumos 
Şi sufletul prea friguros ... 
Ne-om căuta mai dureros 
Cu aripi rupte, de-albatros. 


Ne-o mai străbate secetos 

Acel absint de chiparos; 

lar noi, ca-n ceaţă, aburos 

Pe-un cer în sus, pe-un cer în jos 


Ne-om căuta mai dureros ... 


ABUR AU RĂMAS ... 


Sau gând de tot purificat 
Alb adâncit cum un fiord 
Te-afunzi în nume nestrigat 


Şi-aduci şi friguri de la Nord... 


Eu te mai strig şi iar mă tem 
De-atâta dor tulburător... 

lar sub peceţile blestem 

Se frânge aripa în zbor. 


Şi nu ştiu, abur au rămas 
Gândurile nestemate? 
Acum te chem fără de glas 
Peste golul din cetate ... 


S-ADUNI PETALELE SUBȚIRI 


Tu iarăşi parcă vii la mine 
In colbuire de stamine... 


Acuma se-mplini un veac 
De când strângi stele într-un sac 


Să le împarți pe-un fir de viaţă 
Făpturilor de vis şi ceaţă 


Ademenite în răspântii 
Pe lunecuşul alb de pârtii ... 


Mai porţi mirarea sub paftale 
Şi mândru treci pe sub portale 


Unde se scutură duium 
Intorşii trandafiri de fum ... 


lar tu te-apleci din năluciri 
S-aduni petalele subțiri... 


IAR EU, ECOUL 


Rememorez în oră ce clară strălucire 

Purtai în ochi şi-n suflet, şi-ntreaga ta simtire 
Era o violină cu sunetul rotund 

lar eu, ecoul amplu, doar ţie să-ţi răspund. 


Ne dăruiam iubirii ca fermecaţi de-un vin 

Şi-i beam paharul tânăr el rămânând iar plin 
Şi nu ştiam de moarte şi nu ştiam de spaimă 
Crezându-ne aleşii unei trăiri cu faimă. 


Purtam ca nestemate doar inimile noastre 
Nălţându-se bogate ca astre printre astre 

Şi ne-adânceam cu ele - eterice lumini - 

Să nu ne ştim prin vreme, vicleni şi nici străini. 


De n-ar fi fost otrava, misteriosul leac, 
Am fi trecut alături prin tenebrosul veac! 


MI-E SUFLETUL O PRADĂ. ... 


Mă doare iar lumina ce se pierde 

Într-un fundal de negru, să dezmierde ... 

Pe cine, mai aproape de tine să mai chemi 
Când totul este-n ceața unei ostile vremi ? 
Mie însămi, Doamne, mi-e sufletul o pradă 

În gheara unui uliu. Nu ştiu de-o să cadă 

Sau înghiţit de uliu, neauzit şi stins 

Va mai zbura cu-acesta când aripa şi-a-ntins. 


SĂ FIE ÎN IUBIRE IZBĂVIRE? 


Trecând prin viaţă, iată, am aflat 
Ce ţine omul prins de veşnicie 
ŞI-I face să se simtă mai bogat: 
E al iubirii imn de bucurie. 


Şi numai dragostea-l înalță sfânt 
Deasupra lumii neîncăpătoare 

Şi sufletul,ca-n ape, e răsfrânt 

În celălaltul, prins ca-ntr-o vâltoare. 


Să fie în iubire izbăvire 
Când vine moartea să ne ia lumina? 
Dar nu mai ştim atunci: a cui e vina 


De stăm aşa sfioşi, ca la o cină? 
Când toate se petrec într-o surdină 
Ce linişte coboară peste fire? 


MIRACOL 


Anii mei de piatră prețioasă, 
De atâta timp vă port merindă 
La arat, la praşilă, la coasă, 
Anii mei de zbor şi de oglindă! 


Vârstă de cutie a Pandorei 

Cu enigmele înşiruite 

De la Făt-Frumos la focul horei 
Şi-napoi, la visele tihnite ... 


Asudată, sfântă-nvolburare 

De cireşi, de versuri, de sărut 
Însăilând între « de ce » şi « oare » 
Prima certitudine de lut. 


Adânciţi în vechile hrisoave 
Mai puternic scriu pe mine anii 
Jurământul obârşiei grave 
Botezat cu Jiu şi Transilvanii. 


Azi, cărarea dură, românească 

Mi s-a strâns întreagă lângă frunte 
Parcă hotărâtă să-mi cinstească 
Anii dragi ai poalelor de munte. 


SONETUL IUBIRII 


Se plâng mai toți: iubirea-i o tortură! 
Deşi ei ştiu cumplita suferință 
Se-aruncă-n valuri, după geamandură 
Atraşi mereu de apriga dorinţă. 


Cuvinte rare poartă ei în gură 

Şi-n ceasu-acela sfânt îşi dau credință 
Pentr-o vecie-ntreagă, fără ură 

Uitând de neguri şi de suferinţă. 


Nu mai gândesc că-i floare efemeră 
Că nici mereu nu va să dăinuiască 
Parfumul ei de-ar fi şi într-o seră ... 


Speranţa poartă-n sine altă mască 
De preoteasă, candidă Veneră, 
Şi-aşa mereu, ea poate să renască. 


VIS 


Ca-n vis te priveam printr-un geam: 

Erai mire la o nuntă barbară 

Jucai c-o fată frumoasă adusă din moarte 
Rămâneam vrăjită şi plângeam 

În pervazul acela de ceară 

Până când în mine s-a făcut seară 

Şi mă citeam străină într-o carte 

Până când tu te-ai făcut nevăzut 

În sănii trase de reni către Nord ... 


Agonizând, nuntaşii au căzut 

Ca într-o mare, peste tainic bord. 
Se căznea, timid, să dea târcoale 
Castelana camerelor goale 
Suspinând pe vechea cicatrice 
Unde explodaseră alice ... 


EU, TU... 


Cât aş vrea să le-nmulţesc 
Clipele de măr domnesc! 
Clipele de libelulă 

Înflorite peste hulă! 


Cât aş vrea să le adun 
Dintr-un zbor prea vulturesc, 
Din durere, din taifun 

Sub sigil împărătesc! 


Cât aş vrea să le opresc 
Peste lutul omenesc! 

Să-nfloresc cu ele-n brâu 
Şi tu să mă porți — pârâu! 


SPULBERARE 


Anii mei 

Sunt trepte de scară 
Pe care-au urcat 

Or s-au uscat 
Muguri de floare. 


Florile s-au scuturat 
Pe trotuare ... 
Ca nişte lei, ca nişte cenți 


lar peste anii mei 
Calcă trecătorii 
indiferenți ... 


NOR PESTE APE 


Păsări au tipat în mine 
Şi le-am dat drumul în văzduh 
Cu aripi largi, de înălţime. 


Păsări au tipat în mine 
ŞI țipătul lor m-a durut... 
Nor peste ape senine ... 


Un dor ce n-a găsit răspuns — 
Şi-a trebuit în alte lumi 
Să caute ce s-a ascuns. 


Păsările vii mi s-au întors 
C-o altă lumină în pene. 


BALADĂ SURPATĂ 


Treceau pe ulite bărbaţi 
Purtând neştiutoarele mirese 
Îngenuncheate peste neliniştea lor... 
Le apunea privirea 

Licăr de flutur 

Şi totul se rotea în crisalidă. 
Cine mai ştia atunci 

Dacă mirele cu ochii mireselor 
Sau miresele cu ochii mirelui 
Lunecau peste ape 

Cum păsările negre. 


ÎNTREBARE 


Unde să-mi caut nemărginirea? 
Aici m-a cerşit clipa 
Biciuindu-mă cu statornicie... 


Unde să-mi caut frunza 
Care mi-a luat zălog 
Zborul până la pământ? 


Şi unde să-mi caut neliniştea 
Dacă o umbră m-apasă mereu 
Nelăsându-mă niciodată singură? 


ŞI NOAPTEA O PRIMEAM 


Ce bezmetic dansau umbrele prin sângele meu! 
Ochii şi-i uitaseră nebuni prin alţi copii 

Ce frumos mă mai privea şi Dumnezeu 

Şi nu vedea nimic prin dioptrii... 


Ce frenetic dansau umbrele prin sângele meu 
Şi noaptea o primeam măreț cu fanioane 

Prin călcâi curgea doar soare plebeu 

Pe rodnicii bătute-n piroane... 


Ce frenetic dansau umbrele prin sângele meu 
Legănată, împăcată, batere de vânt 

O undă tremurată-n heleşteu 

Doar gândul se mai naşte în cuvânt... 


ALESUL ... 


Din când în când numărătoarea-ncepe 
Atunci, fiecare om e-nsemnat cu un număr. 
Din toate, numai numărul unu e alesul 

ŞI-I poartă destinul cu fulgerele multe 
Până-n nemurire, până-n nicăieri. 


Din toate, numai numărul unu e alesul 
Astfel, de-a valma, pân' la infinit 

Zoresc cu invidia, cu ura, cu disprețul 

La poarta de aur a Marelui Fericit. 

O, din toate numai numărul unu este alesul 
Şi-şi poartă stoic nevăzuta cruce 

Prin aripa de cer şi zgură 

Prin sufletul ce-l ţintuie mereu 

Aceluiaşi unu. 


ŞANSA SUFERINŢEI 


S-ar putea să fie târziu 
În poem, în proverb, 
În memorie: 

Îmi voi prelungi viața 
Cu şansa suferinţei 
De-a renunţa la tine. 


lartă-mă, străinul meu domn, 
Te mai aştept o clipă 

Ca altădată, 

Numai o clipă, 

Dincolo de uitare şi somn 

Pe unda sonoră 

A unui vechi clopot 

Din catedrala surpată ... 


VINDEREA LUI IONA 


Prooroc de renunțare, 

De nenoroc, de hazard, 
Prooroc Sisif istet, 

Hai, şi poartă-n renunțare 
Sensul jocului ce-l ard 

Şi mi-l vinde la alt preț! 
Mitul plânge mascarada 
Temător şi prooroc, 

Semn de ducă la parada 
Cu capcană la mijloc. 

Când revolta, când pedeapsa 
De nesigur borangic, 

De hingher, Măria Sa 

Te purta ca pe-un nimic ... 
Şi-n cetatea nedistrusă 
Altă mască nesupusă 

Alt Sisif mai caraghios 
Căra soarele din jos, 

Alt bufon prin târgul fals 

Se prindea mut într-un vals! 


COPACUL 


Copacul acela 

Pe care-mi scrijelisem semnul copilăriei 
A fost tăiat ieri 

Să fie stâlpul zidăriei 

Pentru această casă... 
Semnul meu de-atunci 

Va fi hotar 

Celor ce-au să treacă pragul 
Aşteptărilor mele de-atunci 
Cu aripi amurgite 

De-atâtea ne-nţelese dorinţi, 
De-atâtea poezii umilinţi 
Mereu sub cruciadele învinse. 


N-AM ŞTIUT 


Pasăre nebotezată, de lumină şi de in 

N-am ştiut că pentru tine aştepta ulciorul plin 

Nici că-n firele maramei, rătăcită prin andrele 
Putrezea, neluată-n seamă, toată cânepa de stele. 


ÎN ARBORELE LUMII 


Şi iarăşi ochii multor amintiri 

Regi peste veac de Cumpănă Fecioară 
Țesând un semn nuntitelor zidiri 

Or un amurg ce poate va să doară 

Prin anotimpul cu o altă Ană 
Îmbrăţişată numai de martiri. 


Şi iarăşi ochii atâtora dorinţi 

Se-ntorc răniţi cărărilor învinse 

Prin anotimpul unei ierni fierbinţi 

Când mai credeam, că-n colivie, prinse 
Vin păsările fostei umilinţi 

În arborele lumii ocrotit de sfinţi. 


Mă uit prin ochii stinselor iubiri 
Un flaut trist mai sângeră-n aripi, 
Glonţul de crini, în jocul de satiri 
Se vrea o ţintă orbilor Oedipi: 
Werther n-a existat, să nu te miri! 


DE DOR... 


La hotarul nostru - ultimul hotar 

E un semn de gratii, apă şi mortar... 
Un luceafăr negru stă ascuns avar 
Licărind pe fața ultimului zar... 


Hai, iubite, vino, poate vom pleca 
Intr-o troică veche, galbenă de zori! 
Cumpăna Fecioară ne va judeca 
Gâdele ne-o plânge ca pe doi feciori. 


Ruguri se înalță numai din morminte 
Vino să ne pierdem de acest amurg! 
Pe aici odată ne-au durut cuvinte 

O statuie râde peste vechiul burg ... 


Gustul de cucută va zbucni în slavă 

Spre o stea rănită veşnic în gâlceavă; 
Peste noaptea noastră strig-o cucuvea 

De plecări, de moarte, de povestea mea... 


INELUL FĂRÂMAT PE GÂNDURI 


Să uit cenuşa orelor aprinse 

Depusă-n urna pregătită-n piept, 

Să strig un drum cărărilor învinse 
Să-nvăţ silabele cuvântului «Aştept» ... 


Să fac din fluier, fagul înapoi, 

Să plouă cântecele lângă jir 

Să smulg din mine ultimele foi 
Umplute cu minciuni cusute-n fir... 


Şi să te-aduc, statornic, în genunchi 

În sala colonadelor străine 

Să vezi cum capul, despărţit de trunchi, 
Îşi poartă visul, printre rău şi bine ... 


În pumnul stâng, rămas acum inert 
Să pun inelul fărâmat pe gânduri 
În focul dreptului, un arc incert 
Întins de lângă mugur pân' la scânduri ... 


SONET 


Sorb aerul dintr-un imens pocal 
Cu buze rămurate de pădure, 
Şi-ncerc lângă severe piscuri sure 
Dinspre vechimi, un tainic ritual .. 


Prin lumea lor, menit-au să mă fure 
Brazi constelând în straie de coral, 
Ascult cum vin psalmodiind pe val 
Oltul şi Jiul vitregii să-ndure. 


Bătrâni, cu barbă sură de răşină 
Mă-ncoronează peste plaiul crai, 
Țintindu-mă cu ace şi lumină ... 


Pădurea-ntreagă-mi pare alb alai 
De cetină supusă, ce se-nchină 
Şi mă întreabă: «Unde pleci? Mai stai !» 


ACELAŞI TIMP CURGE LA FEL 


Vai, întorcând clepsidra, frate, 
Acelaşi timp curge la fel 

Şi numai vieţile furate 

Curg fals prin tainicul inel ... 


Nici nu mai ştii câte carate 
Mai poartă sufletul în el 

Şi întorcând clepsidra, frate, 
Acelaşi timp curge la fel ... 


În portul sorții fracturate 
Te-nvârte tristul carusel ... 
Din larguri poposesc fregate 
Pe țţărmu-acela paralel 


Când întorcând clepsidra, frate ... 


NEVEROSIMILA TRĂDARE 


Pe luntrea surâsului şters 

Cădeau narcişii blestemaţi de Styx, 
Murea cochilia afurisită de aripi, 
Pleoapele trădau o nouă zămislire 
La jertfa unui alt ceremonial, 
Neliniştea se furişa fără chip 

Între mine şi nufăr. 


Numai tu te desprindeai fără cuvinte 
Undă prăbuşită peste propria fire, 
Până-n departe jocului frânt 

De partea cealaltă a luminii. 


Numai tu, vândut prin ocheanele timpului 
Perfid eclipsai Ecuatorul 

Prin somnul întors la celălalt meridian 
Unde nu mai ştiai să apui. 


Imaginea intrată cu uimire-n sine 

Numea îngăduitul semn. 

Necunoscutul, împovărat de-atâta nelinişte 
Aştepta neverosimila trădare. 


MĂ POARTĂ GÂNDUL SPRE CANDORI 


Se-aud la geam colindători 
Acum, de Sfinte sărbători ... 
Mă poartă gândul spre candori 
Într-un ținut cu mari ninsori ... 


Ce-au mai trecut, amăgitori 
Anii aceia uimitori! 

Se-aud la geam colindători 
Acum, de sfinte sărbători ... 


Astăzi şi magii-s dezertori ... 
Şi-acele nopţi, la cântători ... 
Şi gospodarii primitori ... 

Dar clopoțeii sunători 


Se-aud la geam, colindători. 


O UMBRĂ 


O umbră mă cerşeşte-n zale 
În haine noi, duminicale 
Şi-mi poartă zborul în pocale 
Să-ntâmpine în altă zare 
Necunoscutele Walhalle ... 


CER RISIPIT, TEZAURUL CE ARDE 


Părea să fim doi îngeri spre înaltul 
Cer al splendorii-n graţia divină 
Că vom purta în suflete lumină 

Şi nu vom fi străini unul de altul. 


Părea să fim un pom şi-o rădăcină 
Un trunchi râvnind mereu pe celălaltul 
Nălţând coroana cerului cum psaltul 
Spre Dumnezeu liturgic se închină ... 


Părea să fim nedespărțiţi şi-n moarte 
Când părăsi-vom viaţa deodată ... 
Dar care clipă s-a-ntinat cu mască 

Şi ne-a numit simţirile deşarte? 


Că astăzi bogăţia adunată 
E prada unui gol care se cască. 


STOLURI GUREŞE, CUVINTE 


Stoluri gureşe — cuvinte 
Revărsai asupra mea; 

Le voiam aşezăminte 
Unde mă puteam culca ... 


Şi erau aşa de sfinte 

Şi credeam că-s viaţa ta ... 
Stoluri gureşe — cuvinte 
Revărsai asupra mea. 


Şi-acum toate sunt morminte 
Şi tăcerea este grea 

Te arăţi în noi veşminte ... 
Dar sub fard şi sub vopsea 


Stoluri gureşe — cuvinte ... 


AVEA O DE ARGINT BETEALĂ 


Voi reveni întotdeauna 
Lângă priveliştea natală 
Acolo, sora noastră, luna 
Avea o de argint beteală... 


Visam că ne iubim întruna 
Cuprinşi - îmi pare - de-o răscoală 
lar plopul ne ţinea cununa 
În noaptea sacră şi regală. 


Am să rămân eternitate 
Chemării tale-nălţătoare 
Şi rugă în singurătate. 


Două visări se simt aproape 
Eu - unică în neuitare - 
La tine, ultima, sub pleoape. 


ÎN ARDERE DIVINĂ 


Dac-aş muri, cândva, de fericire 
Sau de un gând prădat de veşnicii, 
Ar fi şi o mai dreaptă izbăvire 

Fără dureri şi fugă prin pustii... 


Eu aş simţi atunci o regăsire 

Cu toţi din stirpea mea, în reverii; 
Am sta smeriţi sub aspre coviltire 
Mereu ai noştri şi mereu copii. 


Dar nu mor, Doamne, încă port o vină 
De-a cultiva un dor cât veşnicia 
Să-l retrăiesc în ardere divină 


Eu însămi luminând precum făclia 
Şi-acolo să fiu scrisă cu aldină 
Marcându-mi peste timp călătoria. 


ROSTUL VECHILOR ÎNSEMNE 


Veni şi clipa cea mai sumbră,iată! 
Ce dintre noi te-alese peste rând 
Rămâne-va, în noi, tăcutul gând 
Ce tot îl amânam pe altă dată. 


Ce mult îl simt în gol alunecând 
Spre-acel tărâm de lume destrămată!... 
Rămân pe ţărmu-acesta mai mirată 
De hăul ce se-ntinde pe pământ... 


Aşteaptă-ntregul gândului, pesemne, 
Când peste lume fulguie tăceri: 
Mai şti-vom rostul vechilor însemne? 


Urlă sălbatic timpii efemeri 
Smulgându-ne, tăios, vecii solemne 
Cenuşă-i clipa ca şi vorba ieri. 


AZI ÎNȚELEG 


Închipuiam iubirea ca pe-un nimb 
Ce-mi aura figura şi credeam 

Că va fi veşnică şi fără schimb 

Şi voi vedea prin ea ca printr-un geam. 


Şi flori egale fi-vom în corimb 

Şi unul altuia mereu balsam 

Chiar dincolo de-om fi, pe-acelaşi limb 
Ne-om regăsi în tainic amalgam. 


Astăzi ştiu şi nu îmi e totuna 

Că s-a topit încet precum un fum 

Şi-a rămas intactă doar lacuna 

În care-acum se-adună numai scrum... 


Ne-a alungat în goana-i furtuna 
Sau singuri noi ne-am rătăcit pe drum? 


SPRE ZIUĂ, BIDIVIII 


Ce sete are viaţa, ce ispită! 
Ne-ademeneşte-n jocul ei, cum iele... 
Deasupra noastră, adumbrind cu stele 
Ne face s-o dorim ca pe-o iubită... 


Şi suntem jucării în recuzită 

În teatrul ei de-amar şi acadele; 

Noi ne-aplecăm, smeriți, cu temenele 
Şi ea ne-arată faţa îndârjită... 


E-un joc de-a baba-oarba, e o luptă 
In care Nevăzuta ne împarte 
Invinşi şi-nvingători, apoi se-nfruptă 


Cum Cronos, hulpav, ce-şi devoră fiii: 
Şi nu-nţeleg, când toate sunt deşarte 
Mai călărim, spre ziuă, bidiviii... 


PARC-AR REAPRINDE... 


Ca-ntr-o pădure rătăcim, iubite, 
Ducând cu noi a dragostei povară 
Şi inima ne bate-n piept, barbară 
Cum gândurile încă nerostite... 


Chiar nimeni să nu ştie de comoară 
Când vieţile, ca pomii, desfrunzite 
Vor sta sub haina vremii fulguite 
Dar tot sub diadema princiară? 


Şi laolaltă vrem să ne rămână 
Esenţa ei de vrajă şi splendoare 
Urmându-ne şi-acolo în ţărână 
Când amuţi-vom fără de merinde 
Să nu ne fie frig, să ne dogoare 
Cu jarul ei ce parc-ar reaprinde... 


POEZIE CU FINAL DESCHIS 


Parcă s-a făcut pierdut 
Dragul, fratele meu mut. 
Poate stă ascuns în stea 
Răpit de o zână rea. 
Poate s-a ascuns pe lună 
Chemat de-o zeiță bună 


Unde este, Doamne, dus? 
O fi mers pe nor în sus 
Către dorul neajuns 

Peste timpul nepătruns? 


Îl tot caut - nu să-l cert - 
Vreau să-l văd şi să îl iert... 


DINSPRE TRECUTURI 


O poezie mută, cu grai închis în sine 

Ne poartă prin destine ca peste mări, năierii... 
Şi-această poezie, ca stea din cer, susține 
Orbul destin al nostru spre-un țărm al nicăierii... 


O poezie mută venind dinspre trecuturi 

E însăşi viaţa noastră, prea prinsă între valuri; 
Adesea, însuşi trupul ne-a fost rămas sub scuturi 
Şi-n încleştări - atâtea - ni s-au surpat chiar maluri... 


O poezie mută ne leagă în iubire 

Semn alb că vom străbate spre ţărmul izbăvirii 
Ai noştri şti-vor oare de noua noastră fire 
Ce-a renăscut la ziuă în zarva omenirii? 


FĂPTURI DE CEAȚĂ 


Şi iarăşi parcă vii la mine 
Prin vrăfuire de stamine... 
Şi parcă a trecut un veac 
De când cuvintele ne tac... 


Le împărțeam, cândva, povaţă 
Unor ființe ca de gheaţă 
Pe lunecuşul unor pârtii 
Cu lupi în treceri la răspântii... 


Prea des se scutură acum 
Întorşii trandafiri din fum; 
De-atâta timp, de-atâta viaţă, 
Noi înşine, făpturi de ceaţă... 


ÎN COLȚ DE RAI 


Superb concert de primăvară 
-E dirijor chiar Dumnezeu - 

În colţ de rai, în nimb de ţară 

Când te-adânceşti în tainic eu 


În nu ştiu ce de prima oară 
Când te credeai cu-aripi de zeu; 
Superb concert de primăvară 

E dirijor chiar Dumnezeu. 


Acum începe să te doară 
Cea risipire de mereu... 

Ca flacără pe o comoară 
Trecută prin destinul meu 


Superb concert de primăvară... 


FREGATE DIN LARGURI 


Tot întorcând clepsidra, frate 
Acelaşi timp curge la fel; 

O, numai vieţile furate 

Curg fals prin tainicul inel! 


Nici nu mai şti câte carate 
Mai poartă sufletul în el... 
Tot întorcând clepsidra, frate 
Acelaşi timp curge la fel. 


In portul sorții singurate 
Te-nvârte-acelaşi carusel 
Din larguri poposesc fregate 
Pe țţărmu-acela paralel 


Când întorcând, clepsidra, frate... 


AL FAPTEI MIEZ 


Sfârşit de secol trist şi gol 

- Prea ne apasă nostalgia - 
În miezul faptei - un simbol - 
Doar noi atingem sihăstria 


Unor gândiri ce trec în stol. 
Se macină în sine via... 
Sfârşit de secol trist şi gol 

- Prea ne apasă nostalgia... 


Oricât am da lumii ocol 
Şi-am fi prădaţi de fantezia 
Acestui timp - proces pe rol - 
Respiră-n suflet bogăţia. 


Sfârşit de secol trist şi gol... 


NEOBOSITĂ, COSMICĂ TĂCERE... 


Vai, câte nedreptăţi de uitat! 
Câte imagini de ieri, prizoniere 
Rămân în ochiul meu înstelat! 
Câte suferinţe şi drame 

-Tunele prea lungi între semeni - 
Prezent mereu agitat! 


Şi câte convenţii, asemeni 
Timpului nostru prădat... 

Lumi diferite, ostile: 

Ce obsesii, ce munci şi ce zile, 
Câte insomnii, câte coşmare, 
Ce gând vârtejit la intrare... 
Singurătate - cu noi mai ales — 
Într-un adânc neînțeles 

AI clipei care dispare! 


Vai, sufletului nostru cel sferic 
In existenţa-i mereu peregrină 
Nemărturisită peste himeric 


ŞI, Doamne, câte absenţe 
Ce de mine m-au înstrăinat 
Dincolo de-a noastră vrere 
Într-un balans suspendat 
Neobosită, cosmică tăcere... 


TAINIC TIMP ÎNTORS 


În mişcarea unei clipe 
Umbrele mai ies din sine 
Când va fi să se risipe 
Aur din clepsidre pline 


Un alt joc să înfiripe 
Trecerile noastre line 
În mişcarea unei clipe 
Umbrele ieşind din sine 


Mult închise într-un ghimpe 
Fantazări de scrum străine 

Surd mocnesc — mări sub nisipe — 
Tainic timp întors cu mine 


În mişcarea unei clipe... 


PRIN CIMITIRELE CEREŞTI 


Prin cimitirele cereşti 

Se-aud tăceri de-odinioară 

Şi nu mai simţi că rătăceşti 
Într-un târziu apus de seară... 


Mai cauţi cruci, să desluşeşti 
Vechi oseminte — o comoară — 
Prin cimitirele cereşti 

Se-aud tăceri de-odinioară 


Şi te întrebi cum de mai eşti 
S-asculţi cântând — a câta oară? — 


Cucul uituc de noi, aceşti 
Dintr-o cernită primăvară 


Prin cimitirele cereşti... 


DOAR STELEI MELE MĂ ÎNCHIN 


Doar stelei mele mă închin 
Cu plecăciune de nespus 

Şi beau paharul cu mied plin 
Ce îngerul mi l-a adus... 


E miedul chiar augustul vin 
- Miraj de timp ce n-a apus — 
Doar stelei mele mă închin 
Cu plecăciune de nespus... 


Respir doar aurul divin 

Dinspre Olimp şi de mai sus 
Acolo Graţii mă susţin 

Mult prea frumos şi prea presus 


Doar stelei mele mă închin... 


ZADARNIC MAI EVOC 


Atâta pace-n sufletu-mi boem 
Acelaşi înger între noi coboară 
Umbrită iarăşi încă te mai chem 
Izbăvitor iubind ca prima oară 


Nectarul vechi din cupe sparte-l bem 
Decoru-acela-i umbră pe comoară; 
Atâta pace-n sufletu-mi boem 
Acelaşi înger între noi coboară. 


Străina clipă timpul ni-l devoră 
Dorul apus în stea de peregrin 
Înlănţuit cum ielele-ntr-o horă 
Se-ntoarce ca un oaspete străin. 


Degeaba-n amintiri te mai aştept 
Zadarnic mai evoc acordul stins 
Tristeţea mi-a rămas în piept 

lar peste noi cu despărțiri a nins... 


PE UNDE-I RĂTĂCIT PIERDUTUL SOL... 


Redă-mi, îţi cer, cuvintele-napoi 

Să ti le-ntorc pe cele-n staniol 

Pe care eu pusesem monopol 
Sperând că vom rămâne amândoi... 


Pluteam sub cerul cel de stele gol 

- Degeaba mai cresc nuferi în noroi - 
Redă-mi, îţi cer, cuvintele-napoi 

Să ti le-ntorc pe cele-n staniol... 


Mai stau nedumerită şi desfoi 


Neînţeles cum pasărea în zbor 
Işi caută suratele de soi: 
Pe unde-i rătăcit pierdutul sol? 


Redă-mi, îţi cer, cuvintele-napoi... 


PESTE PRAGURI, DOAR ZEIȚA 


Ce trist mai sună timpul şi hain! 

Şi-n urma mea doar visul mai rămână 
Să bată-n coarda inimii, stăpână 

- Sunt zodiile, oare, în declin? 


Cumplit mă poartă-n jocul unor zâne 
Ce mă aşteaptă la al lor festin; 
Nu înţeleg pe care drum să vin 
- Cad stele risipite în fântână... 


lubirea stinsă — melodie gravă — 
Din nou mai sorb din dulcea ei otravă 
Mă tot cuprinde în a ei chemare 


Un vas pierdut — fantomă pe o Mare — 
La țărm ruine-s toate, le şoptesc adio! 
Sunt peste praguri doar zeiţa Clio 


FINAL DE POEM 


Amar de-acum ne este vechi paharul 
- Cândva în el se delecta nectarul - 
Şi cineva trecutul ni-l devoră 

Clipă de clipă, fiară carnivoră... 

Noi, rătăcind pe-o insulă bolnavă 
Zeu păgubos mai ridicăm în slavă. 


STAMPĂ-N DECLIN 


Ascultă cum mor 
Vieţi în fior! 
Uite-un cocor 
Pică din zbor 
Pe un pământ 
Apăsător! 

Timp carnivor 
Laş cerşetor 
Lasă în urmă 
Ucisa turmă... 
Sub ce păstor 
Pot să cobor 
Când toate mor 
Asurzitor 

Sub cer cu nor? 


PE-ATÂTEA CĂI ÎNVOLBURATE 
Fiului meu,Octav 


Pe lumea asta să laşi semn 
Ca o lumină ce străbate 

Şi taie cercuri într-un lemn 
Atât cât viața-n el se zbate! 


Un crez să ai şi să fii demn 

- Tulpinile nu sunt curbate — 
Pe lumea asta să laşi semn 
Ca o lumină ce străbate... 


Din suferinţă creşti îndemn 
Oricât vin mările-agitate; 
Lupta ţi-a fost deplin însemn 
Pe-atâtea căi învolburate 


Pe lumea asta să laşi semn! 


OSÂNDITUL ÎŞI TRECE 


Eu simt cum povara somnului suie 
Sufletului meu refuzându-i înaltul; 
Din oră mai rup ca dintr-o gutuie 
Dăruită mie de timpul, tot altul... 


Şi mai visez la iubirea ce nu e 

Decât acea umbră tăiată-n bazaltul... 
Eu simt cum povara somnului suie 
Sufletului meu refuzându-i înaltul. 


Cu palmele sângerânde în cuie 
Osânditul îşi trece peste negură saltul; 
Urmaşii nu-i vor ciopli o statuie 
Oştirile urii porni-vor asaltul... 


Eu simt cum povara somnului suie... 


ŞI MĂ-NTORC 


Fără pânze mai încerc 

Să trec barca în mişcare 
Ea se-nvârte într-un cerc 
Parcă prins de o trădare. 


Spinul fără de prihană 
Încă strigă Dioscuri; 

S-a strâns aripa duşmană 
Dinspre ochii cei obscuri. 


Bate-un viscol vertical, 
Păsările nu mai dorm, 
Pe-un tărâm tot abisal 
Somnu-n veghe mi-l transform. 


Mai aştept pedepsitor 
Vechiul dor — nu otrăvit — 
Şi mă-ntorc lâng-un izvor 
Ca o zee într-un mit. 


BACOVIANĂ 


Mă arde-o rană 
Contemporană 
Spaimă începută 
Şi nemaiştiută. 

Şi dintr-o parte 
Susură moarte. 

Ea vine curgând 
Prin sânge pulsând 
Şi-al meu înţeles 
Se tânguie-ades. 
Creanga mea verde 
Norul mi-o pierde. 
Trăim, mai trăim 
Crucea heruvim 

E veacu-ngrozit 

De ceaţă cernit 

În sfera de foc 

Nu avem un loc. 
Tristul iarmaroc 
Provoacă la joc 

Cu pierdere-n carte 


Spre morile sparte. 
Valul încă bate 
Tăcere-n cetate. 

Şi totuşi Cuvântul 

Mă strigă, Preasfîntul! 
Dincolo de-o rană 
Contemporană... 


PSEUDOBALADĂ 


Mai turnaţi-mi în pahare 
Limpezimi crepusculare! 
Mi s-au dus pe spânzurate 
Vieţile-mi, la jumătate... 
Prin surâsul Giocondei 
Ars-au râurile frondei 
Şi-am crezut că este vis 
Când pe moarte eu am scris 
Cu majuscule carate 

Că la mine nu străbate. 
Dar în ceştile de ceai 

Lăsa veşnic putregai 
Dulce-amar sau gust de lut 
Din uitatul început... 

Mai turnaţi-mi peste vis 
Răzvrătirea lui Narcis! 

Mai turnaţi-mi peste moarte 
Lacrima din ciuturi sparte! 
Poate cad în somnul clar 
Ce mă cheamă tot avar 
Când sub scutul putrezit 
Moartea-i limpeziş albit... 


ÎNCĂ STRIGĂ... 


Încă strigă soarta mea 
Dincolo, după perdea; 

A îmbătrânit şi ea... 

O privesc cum e chircită 

- Ea îmi pare tâlhărită - 
Parcă geme de urât 
Parcă ochiul mohorât 
Greu de-atâta adâncit 
Cade-n el tot mai umbrit... 


O privesc şi mi-este milă 
- Are vârsta cea nubilă - 
Dar nu vine nici un mire 
S-o boteze cu iubire... 


Oare ochiul meu deschis 
E-nşelat de-al ei abis? 

Şi-n pupila ei oglindă 

Trece viața-mi suferindă... 
Doamne, cum să mă cuprindă? 


SUNT MIREASA SINGUREI IUBIRI 


Statornic te mai cred în amintiri 

Şi martor sunt la cum se prăbuşeşte 
Castelul alb zidit de noi fireşte 

Şi eu găsind în urma-i amăgiri. 


Prin viscolul vuind se mai iveşte 
Făptura ta — doresc să nu te miri — 
Eu sunt mireasa singurei iubiri 
Pulsând în visul meu dumnezeieşte. 


Clipa rămasă seamănă arsură 
Lângă potopul spuselor cuvinte 
Un gol în față fără de veşminte 


Şi-astfel fiind, iubite, ţine minte: 
Doar inima pe toate le îndură! 
Rugul ce-a fost se-mprejmuie cu ură... 


VISEZ PĂDURI 


Visez păduri în care să m-afund 
Ca-ntr-o iubire mare, de jertfire 
Să pot uita de mine şi de fire 

Să pot dormi în linişte, profund... 


Şi să mă pierd total ca-ntr-o neştire 
S-ajung cumva la soare, pe un prund... 
Visez păduri în care să m-afund 
Ca-ntr-o iubire mare, de jertfire... 


Să nu mai am de cine să m-ascund 
Să pot să fiu în voie împlinire 

Să nu mai mi se pară nălucire 

Chiar gândul meu de pace şi rotund. 


Visez păduri în care să m-afund... 


SĂ TE ŞTIU 


Taie-mă cu sorţi şi prag 
Până-n albul lumii vag! 

Şi doineşte-mă cu jale 
Până mă destram sub zale 
În fâşii de roşu pur 

Să te ştiu iarăşi contur! 


O, SOMN IZBĂVITOR... 


O, somn izbăvitor, mă ţine 

Ca pe-o iubită-n blândul tău culcuş 
Şi înveleşte-n museline 

Aripa mea — osândă-n pescăruş!... 


Să dorm în cânt de violine 
Şi-un înger să mă mângâie ghiduş... 
O, somn izbăvitor, mă ţine 

Ca pe-o iubită-n blândul tău culcuş! 


Şi alintări de mâini blajine 

Şi dulci tăceri căzute ca din pluş 
Cum un polen peste stamine 
Să fiu vioară sub al tău arcuş 


O, somn izbăvitor, mă ţine 


O, DE-AS PUTEA SA-NNEC IN VIN... 


D-lui Constantin Bucescu 


O, de-as putea sa-nnec in vin 
Povara duhului din mine 

- Stapan ce vrea sa ma domine - 
lar ceasul mortii sa-l previn! 


Numai de vorba cu-al meu sine 
Sa stau, da, sa mai stau putin! 
O, de-as putea sa-nnec in vin 
Povara duhului din mine! 


Si clipei mele sa ma-nchin 
Cum pasarea in zboruri line 
Pe-un cer albastru, cristalin 
Visand Campiile Eline... 


O, de-as putea sa-nnec in vin! 


